OpenLLM-France/wikimedia huggingface dataset:
# Bellis annua

Bellis annua és una planta herbàcia nativa del sud d'Europa. La subespècie Bellis annua L. subsp. annua rep els nom comuns en català de margalideta, margalidetes, margarida, margarideta, margaridoia, margaridoia anual, primavera o picarol. És una herba de petita alçada, una roseta de fulles basals i fulles dentades i espatulades de 2 a 5 cm de llarg al llarg de la tija. És un teròfit de cicle anual. Produeix diversos tiges dotades de fulles espatulades amb el marge dentat, cosa que la diferencia de Bellis perennis, que no té fulles sobre el tija i les flors són clarament més grans, a més de ser perenne. Floreix a l'hivern. Habita a la vora de carreteres i camins i en prats terofítics. Bellis annua fou descrita per Linné i publicat a Species Plantarum 2: 887. 1753

## Referències

* ↑ Bellis annua a PlantList
* ↑ «Bellis annua». Noms de plantes. Corpus de fitonímia catalana. TERMCAT, Centre de Terminologia.
* ↑ «Bellis annua L.». Herbari Virtual del Mediterrani Occidental. Universitat de València. [Consulta: 9 abril 2013].
* ↑ «Bellis annua». Tropicos.org. Missouri Botanical Garden.
# Peveter olímpic (Barcelona)

El peveter olímpic per al Jocs Olímpics de Barcelona 1992 està situat a l'Estadi Olímpic Lluís Companys, a la muntanya de Montjuïc de Barcelona. La seva flama, que en els orígens dels Jocs a Olímpia simbolitzava l'esperit dels déus grecs, va presidir els Jocs dia i nit. Obra dels dissenyadors Ramon Bigas i Balcells i Pep Sant i Pont, inspirada en Gaudí i en la Mediterrània, per la forma del fust evoca les corbes que sovint l'arquitecte modernista va plasmar en les seves obres, i per la semblança del peveter amb les timons de les barques antigues que solcaven la Mediterrània.
La cubeta és de titani oxidat, un metall que té un color blavós i molt irisat, la peanya sobre la que se sosté la cubeta té un revestiment d'alumini. El fust s'alça 12 metres per damunt de la paret de l'estadi i 26 metres sobre el nivell de l'avinguda de l'Estadi. La flama és de color carbassa, aconseguit fent que el gas cremi amb poc aire, és a dir, amb mala carburació. consumeix 450 m³ de gas cada hora.
L'encesa del peveter durant la cerimònia inaugural dels Jocs la va fer l'arquer Antonio Rebollo Liñán, atleta paralímpic, al que li va passar la flama amb la torxa olímpica el baloncestista Juan Antonio San Epifanio, Epi. Rebollo va disparar la fletxa encesa que, en passar per sobre del peveter, el sistema del gas encenia la flama olímpica.

## Referències

* 1 2 3 Favà i Compta, Maria. Petits paisatges de Barcelona. Barcelona: Ajuntament de Barcelona, 2003, p. 52-55. ISBN 84-7306-860-2.
* ↑ Sant, Pep; Bigas, Ramon «Pebeter Olímpic». Temes de Disseny, nº 7, 1992, pàg. 147-149.
* ↑ «El arquero de Barcelona 92 revela la intrahistoria de la llama olímpica: "En la prueba casi nos cargamos las tuberías"» (en castellà). La Sexta, 25-07-2022.
# Pevek

Pevek - Певек (rus) - és la ciutat situada més al nord de Rússia (69º 42'N). És una ciutat portuària àrtica al mar de Sibèria Oriental. Forma part del districte autònom de Txukotka.
És un assentament modern; la ciutat va ser fundada l'any 1936 i desenvolupada després de la Segona Guerra Mundial per a proporcionar un port per a l'exportació de minerals com una part de l'expansió de la ruta marina del nord. Durant les dècades de 1940 i 1950 era un lloc del sistema GULAG on els presoners extreien urani de les mines. En temps recents les mines han entrat en crisi econòmica i amb elles també aquesta ciutat.
Pevek té sortida al mar per la badia de Txaun, ubicada a la península Txàunskaia i a uns 640 km al nord-oest d'Anàdir.

## Vegeu també

* Valkumei

## Galeria

* Pevek
* Pevek des del mar
* Pevek des de l'aire
* Edificis i monuments soviètics
* Vista des del sud

## Enllaços externs

* Pevek city info Arxivat 2007-09-28 a Wayback Machine. de Vostok Travel.
* Pevek photo gallery Arxivat 2019-01-23 a Wayback Machine.
* Panoramas of Pevek Arxivat 2011-10-09 a Wayback Machine.
* Fotos
# Max Weinreich

Max Weinreich (en ídix: מאַקס ווײַנרײַך; Kuldīga, 22 d'abril de 1896 – Nova York, 29 de gener de 1969) fou un lingüista que va tenir un rol destacat pel que fa a la divulgació i difusió de l'ídix als Estats Units. Va ser un especialista de sociolingüística i d'ídix. Fou pare del lingüista Uriel Weinreich i tingué com a alumne el famós sociolingüista estatunidenc Joshua Fishman. Va traduir Sigmund Freud i Ernst Toller a l'ídix.

## Obres

* History of the Yiddish Language (Volumes 1 and 2) ed. Paul (Hershl) Glasser. New Haven: Yale University Press, 2008.
* Hitler's professors: the Part of Scholarship in Germany's Crimes Against the Jewish People. New Haven: Yale University Press, 1999.
* History of the Yiddish language. trans. Shlomo Noble, with the assistance of Joshua A. Fishman. Chicago: University of Chicago Press, 1980. [Footnotes omitted.]
* Bilder fun der yidisher literaturgeshikhte fun di onheybn biz Mendele Moykher-Sforim, 1928.
* Das Jiddische Wissenschaftliche Institut ("Jiwo") die wissenschaftliche Zentralstelle des Ostjudentums, 1931.
* Fun beyde zaytn ployt: dos shturemdike lebn fun Uri Kovnern, dem nihilist, 1955
* Geschichte der jiddischen Sprachforschung. herausgegeben von Jerold C. Frakes, 1993
* Di geshikhte fun beyzn beyz, 1937.
* Geshikhte fun der yidisher shprakh: bagrifn, faktn, metodn, 1973.
* Hitlers profesorn : heylek fun der daytsher visnshaft in daytshland farbrekhns kegn yidishn folk. Nyu-York: Yidisher visnshaftlekher institut, Historishe sektsye, 1947.
* Mekhires-Yosef: ... aroysgenumen fun seyfer "Tam ve-yashar" un fun andere sforim ..., 1923.
* Der Onheyb: zamlbukh far literatur un visnshaft, redaktirt fun D. Aynhorn, Sh. Gorelik, M. Vaynraykh, 1922.
* Oysgeklibene shriftn, unter der redaktsye fun Shmuel Rozhanski, 1974.
* Der oytser fun der yidisher shprakh fun Nokhem Stutshkov; unter der redaktsye fun Maks Vaynraykh, c. 1950
* Praktishe gramatik fun der yidisher shprakh F. Haylperin un M. Vaynraykh, 1929.
* Shtaplen fir etyudn tsu der yidisher shprakhvisnshaft un literaturgeshikhte, 1923.
* Shturemvint bilder fun der yidisher geshikhte in zibtsntn yorhundert
* Di shvartse pintelekh. Vilne: Yidisher visnshaftlekher institut, 1939.
* Di Yidishe visnshaft in der heyntiker tsayt. Nyu-York: 1941.

## Referències

* ↑ E. F. K. Koerner, Toward a History of American Linguistics (London: Routledge, 2002), p. 261.
* ↑ http://yalepress.yale.edu/yupbooks/book.asp?isbn=9780300108873

## Fonts

* David E. Fishman, The Rise of Modern Yiddish Culture, University of Pittsburgh Press (2005), ISBN 0-8229-4272-0.
* Gershon David Hundert, YIVO Encyclopedia of Jews in Eastern Europe, Yale University Press (2008), ISBN 0-300-11903-8.
# Pere Joan

«Pere Joan» té aquests significats:

## Segles XIV-XIX

* Pere Joan (escultor), escultor gòtic tarragoní (1394/97 — després del 1458)
* Pere Joan Aldomar, compositor del segle XVI
* Pere Joan Comes, canonge, arxiver i cronista barceloní (1562 — 1621)
* Pere Joan de Masdovelles, poeta del segle XV
* Pere Joan Maranges, erudit del segle XVII
* Pere Joan Nunyes, humanista i hel·lenista valencià (1522 — 1602)
* Pere Joan Obrador, escultor i gravador mallorquí del segle XVIII
* Pere Joan Sala, cabdill dels remences radicals (nascut s. XV)
# Megatèrids

Els megatèrids (Megatheriidae) són una família extinta de mamífers placentaris de l'ordre Pilosa. Eren peresosos terrestres, parents dels peresosos actuals, que van habitar Amèrica des de començaments de l'Oligocè fins fa 8.000 anys, ben entrat l'Holocè, com confirmen les últimes troballes al Perú, l'Argentina i Xile.

## Taxonomia

Els megatèrids inclouen tres subfamílies i diversos gèneres:
FAMÍLIA MEGATHERIIDAE Gray, 1821
* Subfamília †Megatheriinae
** Tribu †Megatheriini
*** Subtribu †Prepotheriina
**** Gènere †Proprepotherium
**** Gènere †Planops
**** Gènere †Prepotherium
*** Subtribu †Megatheriina
**** Gènere †Megathericulus
**** Gènere †Promegatherium
**** Gènere †Plesiomegatherium
**** Gènere †Megatheridium
**** Gènere †Pyramiodontherium
**** Gènere †Megatherium
**** Gènere †Eremotherium
**** Gènere †Ocnopus
**** Gènere †Perezfontanatherium
* Subfamília †Schismotheriinae
** Gènere †Schismotherium
** Gènere †Hapalops
** Gènere †Parapelecyodon
** Gènere †Analcimorphus
** Gènere †Hyperleptus
** Gènere †Neohapalops
# Mary Barra

Mary Barra (Waterford Township, 24 de desembre de 1961) o Mary Teresa Barra (nascuda Makela) és una empresària estatunidenca que ha estat vicepresidenta de General Motors (GM) i, posteriorment, des del 15 de gener de 2014, consellera delegada. És la primera dona CEO d’un dels tres grans fabricants estatunidencs. El desembre de 2013, GM la va nomenar per succeir a Daniel Akerson com a consellera delegada. Abans de ser nomenada consellera delegada, Barra va ser vicepresidenta executiva de desenvolupament de productes, compres i cadena de subministrament mundial. Des del 2014 ha estat destacada entre les 10 primeres dones de la Llista Forbes de les 100 dones més poderoses.

## Referències

* ↑ Wayland, Michael. «Ford and GM replace 'chairman' title with gender-neutral 'chair'» (en anglès). CNBC, 12-07-2021. [Consulta: 21 juliol 2021].
* ↑ Muller, Joann. «Exclusive: Inside New CEO Mary Barra's Urgent Mission To Fix GM» (en anglès). Forbes. [Consulta: 23 novembre 2020].
* 1 2 3 Vlasic, Bill «G.M. Names First Female Chief Executive». , 10-12-2013 [Consulta: 11 desembre 2013].
* 1 2 «Dan Akerson to Retire as GM CEO in January 2014 Mary Barra to Become Next CEO; Dan Ammann Named President». General Motors. [Consulta: 10 desembre 2013].
* ↑ Wayland, Michael. «GM swings to a loss in the fourth quarter as 40-day strike erodes profits» (en anglès). CNBC, 05-02-2020. [Consulta: 6 febrer 2020].
* ↑ «The World's 100 Most Powerful Women List 2021» (en anglès). Forbes, 08-12-2021. Arxivat de l'original el 2021-12-08. [Consulta: 13 desembre 2022].
# Mas Caselles (Gisclareny)

El Mas Caselles és una obra de Gisclareny (Berguedà) inclosa a l'Inventari del Patrimoni Arquitectònic de Catalunya.

## Descripció

Es tracta d'una masia d'estructura clàssica de planta rectangular amb una coberta a dues aigües de teula àrab i el carener perpendicular a la façana orientada a ponent. Està estructurada en planta baixa i dos pisos. El parament és de pedra irregular i còdols units amb morter. Les obertures són petites i amb llindes de fusta. Destaquem una balconada de fusta al primer i segon pisos.

## Història

Mas Casselles és una de les grans masies del terme totalment abandonades i que durant el segle xviii possiblement deuria viure el moment de màxima esplendor, com la resta de la població. Començà a decaure vers el segle xix, agreujant-se a mitjan segle XX (la guerra civil actua de frontissa, 1936-1939) i causant un despoblament.

## Referències

* 1 2 «Mas Caselles». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].
# Memorial de Guerra Australià

El Memorial de Guerra Australià (Australian Memorial Park) és un monument commemoratiu de la Primera Guerra Mundial, situat prop de Fromelles, França, en commemoració dels australians morts durant la batalla de Fromelles.

## Ubicació

El parc commemoratiu es troba a uns 200 m del VC Corner Australian Cemetery and Memorial, a la mateixa carretera en direcció al poble de Fromelles, a França. Es troba en el punt on les línies alemanyes travessaven la carretera i té diverses fortificacions del camp de batalla supervivent. En comparació, el VC Corner Cemetery i el memorial de la cantonada es troba aproximadament al punt on les línies aliades travessaven la carretera.

## Inauguració

El Memorial Park va ser inaugurat el 5 de juliol de 1998 per Bruce Scott, ministre australià d'Assumptes dels Veterans, en presència de Ian McLachlan, ministre australià de Defensa. L'obertura d'aquest parc commemoratiu va ser part d'una sèrie d'esdeveniments que van commemorar el 80 aniversari del final de la Primera Guerra Mundial. Es va proporcionar una guàrdia d'honor pel 43è regiment francès d'infanteria, el 10è/27è batalló australià, i a l'obertura del parc commemoratiu van assistir centenars de persones d'Austràlia i França.

## Memorial

Cobbers és una destacada escultura de 1998 de Peter Corlett del sergent Simon Fraser rescatant un compatriota ferit de la Terra de Ningú després de la batalla. Una rèplica de l'escultura es troba al Santuari de la Memòria a Melbourne, Victòria. El títol prové d'una carta que Fraser, un granger de Byaduk, Victòria, va escriure pocs dies després de la batalla i que va ser àmpliament citada a la història oficial d'Austràlia de la Primera Guerra Mundial.
Al Parc Memorial s'han celebrat diversos actes commemoratius. El 9 de maig de 2009 es va celebrar un Servei de Memòria per commemorar el 94è aniversari de la Batalla d'Aubers Ridge. El 19 de juliol de 2009 es va celebrar un ofici per commemorar el 93è aniversari de la batalla de Fromelles.

## Referències

* ↑ Fraser (born 31 desembre 1876, Byaduk, Victoria) would rise to the rank of lieutenant. He was killed in action 11 May 1917.
* ↑ «The Battle 1916 - Fromelles - ARMY», 23-01-2010. Arxivat de l'original el 2010-01-23. [Consulta: 15 abril 2022].
* 1 2 Ministers, Department of Defence. «Department of Defence Ministers» (en anglès), 15-04-2022. [Consulta: 15 abril 2022].
* ↑ «Something of the horrors of war – VC Corner Australian Cemetery and Memorial». Australian Department of Veteran's Affairs. Arxivat de l'original el 5 de febrer 2010. [Consulta: 31 gener 2010].
* ↑ «After 92 years, cobbers stand tall at the Shrine».
* ↑ «The Official History of Australia in the War of 1914–1918».
* ↑ «Don’t forget me cobber – Sergeant Simon Fraser». Australian Department of Veteran's Affairs. Arxivat de l'original el 11 de novembre 2009. [Consulta: 31 gener 2010].
* ↑ Aubers Ridge Service Arxivat 2011-03-04 a Wayback Machine., Families and Friends of the First AIF, accessed 06/02/2010
* ↑ Pics Fromelles Service Arxivat 2012-03-03 a Wayback Machine., Families and Friends of the First AIF, accessed 06/02/2010
# Maxi Rolón

Maximiliano Brian Rolón (Rosario, 19 de gener de 1995 - Pujato, 14 de maig de 2022), esportivament conegut com a Maxi Rolón, era un futbolista argentí. Jugava com a davanter a l'Al-Diwaniya de la lliga iraquiana.
Va finar, junt amb el seu germà bessó Ariel, en un accident de trànsit a Pujato, Província de Santa Fe.

## Referències

* ↑ «Fallece Maxi Rolón, ex canterano del Barça, en un accidente de tráfico» (en castellà). Diario As, 15-05-2022. [Consulta: 16 juliol 2022].
* ↑ «Murió Maxi Rolón: el delantero argentino formado en Barcelona se mató en un accidente en la ruta» (en castellà-ar). La Nación, 15-05-2022. [Consulta: 16 juliol 2022].
# Melville Jacobs

Melville Jacobs (3 de juliol de 1902 - 31 de juliol de 1971) va ser un antropòleg estatunidenc conegut pel seu extens treball de camp en les cultures ameríndies del Nord-oest del Pacific. Va néixer a Nova York. Després d'estudiar amb Franz Boas es va convertir en membre de la facultat de la Universitat de Washington el 1928, on hi va romandre fins a la seva mort el 1971. Especialment durant la primera part de la seva carrera, des de 1928 fins a 1936, va recollir una gran quantitat de dades lingüístiques i texts d'una gran varietat d'idiomes, incloent sahaptin, molala, kalapuya, clackamas, tillamook, alsea, alt umpqua, galice i chinook jargon.
Va deixar fons per establir la Jacobs Research Fund, que dona suport a la investigació antropològica al nord-oest del Pacífic. Els seus papers, incloent un extens material lingüístic en brut que ha servit de base per a posteriors investigacions sobre llengües ara extintes, són en mans de la Universitat de Washington a l'Arxiu Jacobs.
Era casat amb Elizabeth Jacobs, també antropòloga.

## Obres

* A Sketch of Northern Sahaptin Grammar (1931)
* Notes on the Structure of Chinook Jargon (1932)
* Northwest Sahaptin Texts, I (1934)
* Texts in Chinook Jargon (1936)
* Northwest Sahaptin Texts, II (1937)
* Coos Narrative and Ethnologic Texts (1939)
* Coos Myth Texts (1940)
* Historic Perspectives in Indian Languages of Oregon and Washington (1941)
* Kalapuya Texts (1945)
* Outline of Anthropology (1947)
* General Anthropology; A Brief Survey of Physical, Cultural, and Social Anthropology (1952)
* Clackamas Chinook Texts (1959)
* The People are Coming Soon; Analyses of Clackamas Chinook Myths and Tales (1960)
* Pattern in Cultural Anthropology (1964)
* The Anthropologist Looks at Myth (1966)

## Referències

* Winters, Christopher. International Dictionary of Anthropologists. New York: Garland, 1991
* Seaburg, William. "Badger and Coyote Were Neighbors: Melville Jacobs on Northwest Indian Myths and Tales", Oregon State University Press

## Enllaços externs

* Esbós biogràfic al web de la Universitat Estatal de Minnesota Arxivat 2010-05-28 a Wayback Machine.
* Jacobs Research Fund

### Arxius

* Melville Jacobs Papers. 1918-1974. 78.23 cubic feet.
* Richard A. Pelto Papers. 1969. .21 cubic foot (3 reel-to-reel tapes, 7"; 7 cassettes.) Contains interviews conducted by Pelto with Melville Jacobs
# Melvin (Illinois)

Melvin és una vila dels Estats Units a l'estat d'Illinois. Segons el cens del tenia 465 habitants.

## Demografia

Segons el cens del 2000, Melvin tenia 465 habitants, 192 habitatges, i 132 famílies. La densitat de població era de 528,1 habitants/km².
Dels 192 habitatges en un 32,3% hi vivien nens de menys de 18 anys, en un 51,6% hi vivien parelles casades, en un 10,9% dones solteres, i en un 31,3% no eren unitats familiars. En el 29,2% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,93.
Per edats la població es repartia de la següent manera: un 27,3% tenia menys de 18 anys, un 6% entre 18 i 24, un 25,6% entre 25 i 44, un 20,4% de 45 a 60 i un 20,6% 65 anys o més.
L'edat mediana era de 38 anys. Per cada 100 dones de 18 o més anys hi havia 88,8 homes.
La renda mediana per habitatge era de 37.500 $ i la renda mediana per família de 47.500 $. Els homes tenien una renda mediana de 31.938 $ mentre que les dones 21.250 $. La renda per capita de la població era de 16.383 $. Aproximadament el 4,8% de les famílies i el 7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Melvin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Melvin». American Fact Finder. Oficina del Cens dels Estats Units, 12-01-2010.
# McKinley Park

McKinley Park és una concentració de població designada pel cens dels Estats Units a l'estat d'Alaska. Segons el cens del 2007 tenia 137 habitants.

## Demografia

Segons el cens del 2000, McKinley Park tenia 142 habitants, 72 habitatges, i 31 famílies La densitat de població era de 0,3 habitants/km².
Dels 72 habitatges en un 15,3% hi vivien nens de menys de 18 anys, en un 40,3% hi vivien parelles casades, en un 2,8% dones solteres, i en un 55,6% no eren unitats familiars. En el 41,7% dels habitatges hi vivien persones soles l'1,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,97 i el nombre mitjà de persones que vivien en cada família era de 2,78.
Per edats la població es repartia de la següent manera: un 16,9% tenia menys de 18 anys, un 3,5% entre 18 i 24, un 43% entre 25 i 44, un 33,1% de 45 a 60 i un 3,5% 65 anys o més.
L'edat mediana era de 41 anys. Per cada 100 dones hi havia 153,6 homes. Per cada 100 dones de 18 o més anys hi havia 145,8 homes.
La renda mediana per habitatge era de 53.750 $ i la renda mediana per família de 64.583 $. Els homes tenien una renda mediana de 56.250 $ mentre que les dones 31.250 $. La renda per capita de la població era de 27.255 $. Aproximadament el 8,6% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- McKinley Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- McKinley Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Phymatoceros

Phymatoceros és un gènere de plantes no vascular antocerotes de la família de les Phymatocerotaceae i de l 'ordre Phymatocerotales. Conté 3 espècies acceptades, de les quals Phymatoceros bulbiculosus, és present a la península Ibèrica. Fou descrit per Stotler, W. T. Doyle i Crand.-Stot. l'any 2005.

## Llistat d'espècies

* Phymatoceros bulbiculosus
* Phymatoceros minutus
* Phymatoceros phymatodes

## Referències

* ↑ Söderström, Lars; Hagborg, Anders; von Konrat, Matt; Bartholomew-Began, Sharon; Bell, David; Briscoe, Laura; Brown, Elizabeth; Cargill, D. Christine; da Costa, Denise Pinheiro; Crandall-Stotler, Barbara J.; Cooper, Endymion; Dauphin, Gregorio; Engel, John; Feldberg, Kathrin; Glenny, David; Gradstein, S. Robbert; He, Xiaolan; Hentschel, Joern; Ilkiu-Borges, Anna Luiza; Katagiri, Tomoyuki; Konstantinova, Nadezhda A.; Larraín, Juan; Long, David; Nebel, Martin; Pócs, Tamás; Puche, Felisa; Reiner-Drehwald, Elena; Renner, Matt; Sass-Gyarmati, Andrea; Schäfer-Verwimp, Alfons; Segarra-Moragues, José; Stotler, Raymond E.; Sukkharak, Phiangphak; Thiers, Barbara; Uribe, Jaime; Váňa, Jiří; Wigginton, Martin; Zhang, Li; Zhu, Rui-Liang «World checklist of hornworts and liverworts». PhytoKeys, 59, 29-01-2016, pàg. 1–828. DOI: 10.3897/phytokeys.59.6261.
* ↑ «Phymatoceros». The Plant List. [Consulta: 13 abril 2019].
* ↑ «Catàleg de les antocerotes i les hepàtiques de l'Espanya peninsular». UAB. Arxivat de l'original el 24 d’octubre 2019. [Consulta: 13 abril 2019].
* ↑ «Phymatoceros». Tropicos.org. Missouri Botanical Garden. [Consulta: 23 desembre 2014].
# Peñaranda de Bracamonte

Peñaranda de Bracamonte és un municipi de la província de Salamanca, a la comunitat autònoma de Castella i Lleó.